Aarhuus Stifts-Tidende, 1843-12-18
Den i Spanien pludseligt foregaaede Omstyrtning af Ministeriet er for Øieblikket Dagens vigtigste Begivenhed. Olozaga, der nys var udkaaret til at styre Spaniens Skjæbne, er allerede styrtet. Og det er ikke at undres over, thi han havde mange Fjender, og vel ikke uden Grund, da han havde forraadt Christinerne til Espartero, denne igjen til de Moderatos, og vilde nu atter, som han beskyldes for, forraade disse til de Exalterede. Hvorvidt nu de sidste Beskyldninger ere sande eller ikke, er vanskeligt at udlede af det Virvar, som Bladen nu ere fyldte med, men saameget er vist deraf, at han ved physisk Magt havde tvunget Dronningen til at underskrive Decretet om de Cortes Opløsning, thi Hs. Maj. har selv meddeelt Senatet og de Deputeredes Kammer en Beretning om det Forefaldne, hvori hun bl. A. siger: "Den 28de Novbr. om Aftenen indfandt Olozaga sig hos mig og forlangte min Underskrift paa et Decret om Cortesforsamlingens Opløsning. Jeg vægrede mig derved; han vedblev sin Paastand, og jeg min. Jeg reiste mig, og vilde forlade Gemakket; men Olozaga forekom mig og lukkede Døren i Laas. Han greb mig derpaa fat i Kjolen, og tvang mig til at sætte mig ned; og imod min Villie nødte han mig til, idet han holdt mig fast om Haanden, at underskrive Decretet. Derpaa forlangte han det Løfte af mig ikke at tale til Nogen om det Passerede; men det vilde jeg ikke give ham, og da jeg truede med, at ville raabe om Hjælp, forlod han først Gemakket." Denne Erklæring, som Dronningen har underskrevet i Nærværelse af begge Kamrenes Præsidenter, Vicepræsidenter og Secretairer, samt en Mængde Civil- og Militair=Autoriteter, er bleven nedlagt i Udenrigsministeriets Archiv. At dens Oplæsning maatte vække en uhyre Sensation, var en Selvfølge. Samme Nat som hiin Voldgierning var passeret, blev der sammenkaldt et hemmeligt Raad hos Dronningen, hvorved det Decret, paa hvilket Olozaga havde tiltvunget sig Dronningens Underskrift, var blevet annulleret, og han selv afsat. (Da Olozaga næste Morgen indfandt sig igjen paa Slottet og vilde ind til Dronningen, fandt han Adgangen spærret af Hellebardererne, som, da han ikke vilde vige for dem, med Magt førte ham udenfor og satte ham igjen i Vognen.) J Morning-Herald fortælles Begivenheden endnu mere omstændelig, og deri hedder det bl. A. saaledes: "Ministeren behandlede Dronningen aldeles som et Barn (hun er ogsaa kun 13 Aar) og søgte først at bevæge hende ved Bønner, derefter ved Trusler, og tilsidst ved Tvang, Han sagde hende, at hun var ikke Andet end en Dukke, og at den egentlige Regjering repræsenteredes af ham og hans Colleger. Da Dronningen viste sig mere bestemt, end Olozaga havde troet, søgte han at indgyde hende Frygt, og hindrede hende flere Gange i at undflye, indtil hun tilsidst gav efter for Magten og underskrev. Dronningen udbrød derved i en stærk Graad og raabte om Hjælp. Hertugen af Ossuna, der havde Tjeneste i Forgemakket, forsøgte nu at trænge ind i Værelset, og da han fandt Døren lukket af, betjente han sig af den Nøgle, han som Kammerherre førte hos sig, og traadte, til Dronningens Beroligelse, men til Premierministerens største Mishag, ind i Værelset. Olozaga befalede ham, strax at bortfjerne sig; men da Dronningen raabte tilham, at han skulde blive, blev Hertugen, og Ministeren tilte rasende bort. Hs. M. sendte strax Bud efter General Narvaez, paa hvis Raad Dronningen ufortøvet lod sammenkalde Kamrenes Præsidenter og Vicepræsidenter, for at raadføre sig med dem. Under denne Raadslagning indfandt sig atter Olozaga- og forlangte at tale med Dronningen; men det blev ham nægtet, og da han alligevel gjorde Forsøg paa at trænge sig igjennem Drabantvagten, drog Hertugen af Ossuna sin Kaarde og truede med at gjennembore ham, hvis han vovede at trænge videre frem. Dog tilbød han sig, at melde Dronningen hans Nærværelse; men Hs. Maj. raabte skjælvende, under lydelig Graad: "Nei, nei, Han maa ikke komme ind, og han skal ikke længere være Minister!" Narvaer beroligede Dronningen og begav sig ud til Olozaga, der dog ikke vilde vige, førend man brugte Magten for at tvinge ham dertil. – Folk, som ellers kjende godt til Forholdene, spaae efter disse Begivenheder Udbruddet af en ny Revolution og Sammenstyrtningen af Jsabellas Throne.